Kuinka kauan kestää lento Latviaan?
Lennot Latviaan vaihtelevat kestoltaan valitsemastasi lentoreitistä riippuen. Suorilla reittilennoilla Helsinki-Vantaan lentoasemalta Riikaan lentoaika on vain reilu tunti. Latvian lentojen kesto ei siis juurikaan eroa Suomen sisäisten kotimaan lentojen kestosta, ja maa on mitä parhain valinta vaikkapa viikonloppulomalle Euroopassa. Mikäli valitset Riikaan välilaskulliset lentoreitit, matka-aika venyy noin kolmeen tuntiin. Suorat lennot Helsinki-Vantaan lentokentältä Riikaan ovat kuitenkin usein edullisempia kuin välilaskulliset lennot pidemmän reitin kautta. Jos lennät Helsinki-Vantaan lentoasemalta satamakaupunkiin Liepājaan, tarjolla on ainoastaan välilaskullisia lentoja, joten lentoaika on Riian suoria reittilentoja pidempi. Lyhimmillään matka-aika Helsinki-Vantaan lentokentältä Liepājaan on noin kolme tuntia ja 15 minuuttia, mutta usein lennot ovat selvästi tätä pidempiä.
fi
Mikä lento on halvin kohteeseen Latvia?
momondo-käyttäjien äskettäin löytämät halvimmat lennot kohteeseen Latvia ovat lentoyhtiön airBaltic tarjoama 50 €, lentoyhtiön Finnair tarjoama 78 € sekä lentoyhtiön SAS tarjoama 111 €.
fi
Milloin on paras aika matkustaa Latviaan?
Sään puolesta paras matkustusaika Latviaan alkaa keväällä, noin huhtikuun tuntumassa, ja jatkuu syksyyn asti. Kesäisin sää Latviassa on lämmin, ja maassa nautitaan yli 20 asteen lämpötiloista. Kesä onkin Latvian vilkkainta matkustuskautta, joten lentoliput Latviaan ovat kesäkuukausina keskimääräistä kalliimpia. Mikäli toiveissasi on tutustua maan rannikkokaupunkeihin, kannattaa matka silti suunnitella ehdottomasti kesälle. Edulliset lentohinnat varmistat varaamalla matkasi ajoissa. Budjettimatkailijoille hyvä uutinen on, että Latvia on ympäri vuoden, myös vilkkaimpina sesonkiaikoina, edullinen matkakohde moniin muihin Euroopan maihin verrattuna. Budjettiystävällinen matka on siis maassa mahdollinen mihin vuodenaikaan tahansa. Erityisen halvat lennot Latviaan voit ostaa alkuvuodelle – etenkin tammikuulle – sekä keväälle ja syksylle. Luontomatkailijoille kevät ja syksy ovat mitä parhainta matkustusaikaa, sillä etenkin keväällä Latvian luonto on vehreimmillään. Talvella lämpötilat tippuvat usein pakkasen puolelle, mutta esimerkiksi historiallinen Riika on talvikuukausinakin kutsuva kaupunkilomakohde. Joulukuussa Riian vanhakaupunki on erityisen tunnelmallinen.
fi
Mitkä lentoyhtiöt lentävät suoraan Latviaan?
Suomesta liikennöidään suoria reittilentoja ainoastaan Latvian Riikaan. Halvat lennot Latviaan operoivat suorin yhteyksin suomalainen Finnair ja latvialainen halpalentoyhtiö airBaltic. Suomessa Riikaan lähtevät lennot starttaavat matkaan Helsinki-Vantaan lentoasemalta Vantaalla. Määränpäässä ne laskeutuvat puolestaan Riian kansainväliselle lentoasemalle (Starptautiskā lidosta Rīga) Riiassa. Esimerkiksi Finnair operoi Helsinki-Vantaan lentoasemalta Riikaan normaalisti ainakin kaksi tai kolme suoraa reittilentoa päivässä. Parhaimmillaan kaupunkien välillä on jopa seitsemän päivittäistä Finnairin liikennöimää lentoa. Mikäli matka-aikataulusi sallii välilaskulliset yhteydet, voit saada sopivat lennot Finnairin ja airBalticin lisäksi myös esimerkiksi norjalaisen low cost -lentoyhtiö Norwegianin tarjonnasta. Riian lisäksi Helsinki-Vantaan lentoasemalta voi lentää välilaskullisin yhteyksin Liepājan satamakaupunkiin, joka sijaitsee Latvian länsirannikolla. Lennot Helsinki-Vantaalta Liepājaan on mahdollista saada Riian kautta esimerkiksi airBalticin operoimina. Mikäli valitset Latvian matkallesi halpalentoyhtiön lennot, kiinnitä huomiota paitsi matkan hintaan, myös lippuun sisältyvien matkatavaroiden määrään. Low cost -lentoyhtiöiden edullisimmat lipputyypit eivät yleensä sisällä yhtään ruumaan kirjattavaa matkatavaraa, joten matkatavaroista voi joutua maksamaan lisämaksun.
fi
Tarvitaanko Latviaan passi tai viisumi?
Suomen kansalaisille matkat Latviaan ovat helppoja, sillä Baltian maa kuuluu Euroopan unioniin ja Schengen-alueeseen. Suomalaiset eivät tarvitse siis Latviaan viisumia, eikä passiakaan ole Latvian lomalle pakollista pakata mukaan. Passin sijaan voit ottaa mukaasi virallisen henkilökortin. Koska Latvia on Schengen-maa, suomalaismatkailijoille ei tehdä sen lentokentillä varsinaisia rajatarkastuksia. Lentoyhtiöt voivat kuitenkin pyytää matkustajia todistamaan henkilöllisyytensä, ja siksi passia tai henkilökorttia on pidettävä mukana myös Latvian matkoilla.
fi